GP2

GP2 var en Formel 2-serie som ble etablert av Bernie Ecclestone og Flavio Briatore i 2005 etter at Formel 3000 ble lagt ned, og ble av mange betraktet som den viktigste rekrutteringsklassen for Formel 1. Selv om det ikke er noen automatikk i det, endte vinnerne av serien de 3 første sesongene alle i Formel 1 påfølgende sesong. For å holde kostnadene nede må alle lag benytte chassis, motor og dekk fra samme leverandører. I tillegg arrangeres løpene stort sett sammen med de europeiske Formel 1-løpene, og drar da nytte av infrastruktur og fasiliteter som allerede er på plass, samtidig som det er enkelt for Formel 1-teamene å holde seg oppdatert på førere som utmerker seg.

 Bilene 
GP2-bilene som benyttes av alle teamene er bygd opp med chassis fra Dallara, motorer fra Renault/Mecachrome og dekk fra Pirelli.

Chassis 2008-versjonen av GP2-chassiset er designet av Dallara Automobili. Forskjellene fra 2007-bilen består blant annet i ny frontvinge-konstruksjon, nye sidepods, større barge-boards, nytt eksosanlegg og ny bakvinge.GP2 reveals 2008 car Chassiset har bestått Formel 1 krasj-testen for 2007.

Motor 4 liters Renault/Mecachrome V8-motor som yter ca. 580 HK, noe som gir en potensiell topphastighet på 320 km/t.

Girkasse 6-trinns sekvensiell girkasse, elektro-hydraulisk operert med hendler fra rattet.

Dekk Pirelli er eneleverandør av dekk til GP2. Pirelli og GP2-ledelsen velger ut en av tre varianter slicks (myk, medium, hard) i forkant av hvert løp. Regnværsdekk er også tilgjengelige.

Bremser 6 stemplers Brembo kalipere med Hitco karbon-karbonskiver og klosser.

 Løpshelg 
Fredag 30 minutter trening og 30 minutter kvalifisering. Kvalifiseringen bestemmer startrekkefølgen i lørdagens løp.

Lørdag Seriens hovedløp som avvikles over 180 kilometer. Det er obligatorisk pit stop under løpet, hvor minimum 2 dekk må skiftes.

Søndag Sprintløp på 120 kilometer. Startrekkefølgen bestemmes av lørdagens resultat der de 8 best plasserte reverseres, slik lørdagens vinner starter fra 8. startspor og lørdagens 8.-plass starter fra pole position.

 Poengsystem 
Pole position: 2 poeng for pole position før lørdagsløpet.

10-8-6-5-4-3-2-1 poeng for de 8 første i lørdagsløpet.

6-5-4-3-2-1 poeng for de 6 første i søndagsløpet.

Raskeste runde: 1 poeng i hvert av løpene. For å få poeng for raskeste runde må en fører fullføre 90% av løpet, kan ikke starte fra depotet, og må komme i mål blant de ti første.

Maksimalt oppnåelige poeng i løpet av en løpshelg er 20 (pole position, seier i begge løp og raskeste runde i begge løp). Følgende førere har greid dette:

Nelson Piquet jr. i den 9. løpshelgen på Hungaroring i 2006.
Nico Hülkenberg i den 5. løpshelgen på Nürburgring i 2009.

 Resultater 
 Sesong Vinner 2.-plass 3.-plass Vinnende konstruktør 2005  Nico Rosberg (ART Grand Prix)  Heikki Kovalainen  Scott Speed  ART Grand Prix 2006   Lewis Hamilton (ART Grand Prix)  Nelson Piquet jr.  Alexandre Prémat  ART Grand Prix 2007  Timo Glock (iSport International)  Lucas di Grassi  Giorgio Pantano  iSport International 2008  Giorgio Pantano (Racing Engineering)  Bruno Senna  Lucas di Grassi  Barwa International Campos Team 2009  Nico Hülkenberg (ART Grand Prix)  Vitalij Petrov  Lucas di Grassi  ART Grand Prix 2010  Pastor Maldonado (Rapax)  Sergio Pérez  Jules Bianchi  Rapax 2011  Romain Grosjean (DAMS)  Luca Filippi  Jules Bianchi  Barwa Addax Team 2012  Davide Valsecchi (DAMS)  Luiz Razia  Esteban Gutiérrez  DAMS 2013  Fabio Leimer (Racing Engineering)  Sam Bird  James Calado  Russian Time 2014  Jolyon Palmer (DAMS)  Stoffel Vandoorne  Felipe Nasr  DAMS 2015  Stoffel Vandoorne (ART Grand Prix)  Alexander Rossi  Sergey Sirotkin  ART Grand Prix 2016  Pierre Gasly (Prema Racing)  Antonio Giovinazzi  Sergey Sirotkin  Prema Racing

 Referanser 

 Eksterne lenker